Във връзка с постъпили допълнителна информация с вх. № ОВОС-997-6/26.06.2023г. и уведомление с вх. № ОВОС-997/30.05.2022г. към уведомление за инвестиционно предложение (ИП): **„Изграждане на цех за производство на пробиотично кисело мляко“** в ПИ 190003, с. Градина, ул. Христо Ботев 2, община Първомай, област Пловдив, с възложител: **“ЛБ ЛАКТ БАС” ЕООД**, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 7, буква „в“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002081 „Марица Първомай“.

Копие на писмото е изпратено до Община Първомай и Кметство с.Градина

Отговорено от РИОСВ-Пловдив на 04.07.2023г.